Diari Oficial de la Generalitat Valenciana


Sumari del DOGV 4185, del 07-02-2002 (2002/722)

RESOLUCIÓ de 29 de novembre de 2001, de la Direcció General d'Indústria i Energia, per la qual s'autoritza administrativament a Iberdrola Distribución Eléctrica, SAU, l'ampliació de la subestació transformadora de 400/220/132/33/20 kV, denominada ST la Plana a Almassora .Castelló. (Ramonet a Pla de Maseres PK 61), i s'aprova el projecte d'execució corresponent a l'expedient ATASCT/2001/64 del Servei Territorial d'Indústria i Energia de Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/722


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 29 de novembre de 2001, de la Direcció General d'Indústria i Energia, per la qual s'autoritza administrativament a Iberdrola Distribución Eléctrica, SAU, l'ampliació de la subestació transformadora de 400/220/132/33/20 kV, denominada ST la Plana a Almassora ?Castelló- (Ramonet a Pla de Maseres PK 61), i s'aprova el projecte d'execució corresponent a l'expedient ATASCT/2001/64 del Servei Territorial d'Indústria i Energia de Castelló. [2002/X722]
  
Vist l'expedient incoat pel Servei Territorial d'Indústria i Energia de Castelló a instància d'Iberdrola Distribución Eléctrica, SAU, relatiu a l'ampliació de la subestació transformadora de 400/220/132/33/20 kV, denominada ST la Plana a Almassora ?Castelló- (Ramonet a Pla de Maseres PK 61), i l'aprovació del projecte d'execució corresponent a l'expedient ATASCT/2001/64 del Servei Territorial d'Indústria i Energia de Castelló.
  
Atés que la sol·licitud indicada ha seguit al Servei Territorial d'Indústria i Energia de Castelló la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 de novembre, del Sector Elèctric.
  
Atés que l'article 12 del Decret 2.617/1966, de 20 d'octubre, estableix que el titular de l'autorització administrativa per a l'establiment o l'ampliació d'instal·lacions elèctriques presentarà el projecte d'execució d'aquestes, de conformitat amb el que s'ha disposat en els reglaments tècnics en la matèria.
  
Atesa la disposició transitòria onzena del Reial Decret 1.955/2000, d'1 de desembre, que estableix que els expedients iniciats amb anterioritat a l'entrada en vigor d'aquest es tramitaran fins a la seua resolució de conformitat amb la normativa anterior.
  
Vist que amb data 14 de novembre de 2001 l'òrgan instructor de l'expedient emeté informe favorable per a l'ampliació de l'esmentada subestació i del projecte d'execució corresponent.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola Distribución Eléctrica, SAU, l'ampliació de la subestació transformadora de 400/220/132/33/20 kV, denominada ST la Plana a Almassora ?Castelló- (Ramonet a Pla de Maseras PK 61), segons projecte firmat pel senyor Jorge Nieto Ramos, visat pel Col·legi Oficial d'Enginyers Superiors Industrials de la Comunitat Valenciana i Albacete en data 10 de juliol de 2001, amb les següents característiques principals d'ampliació:
  
- Sistema de 20 kV.
  
El mòdul nou de cel·les de 20 kV, denominat mòdul 4, està format per cel·les blindades d'interior i aïllament en aire, configuració en doble barra i instal·lades en un nou edifici prefabricat, amb capacitat per a 14 cel·les i estan distribuïdes segons s'indica:
  
- Huit cel·les d'eixida de línia.
  
- Dues cel·les de partició de barres.
  
- Una cel·la de transformador (futura ampliació).
  
- Dues cel·les de línia (futura ampliació).
  
- Una cel·la de bateria de condensadors (futura ampliació).
  
- Una cel·la de mitjana (futura ampliació).
  
Per unir aquestes cel·les noves (mòdul 4) al mòdul 3 ja instal·lat, en l'edifici de control s'instal·larà una cel·la blindada d'unió de barres, aïllament en aire, configuració en doble barra.
  
Segon
  
Aprovar el projecte d'execució sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia de Castelló, a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 29 de novembre de 2001.- El director general d'Indústria i Energia: José Monzonís Salvia.